นีตั้งใจว่าจะมาใช้คูปองร้านอาหารญี่ปุ่น 800 บาทลด 100 บาทที่ได้จากทางวงใน แต่ร้านเขากลายเป็นบุฟเฟต์ นีไม่อยากกินบุฟเฟต์ เลยมาลองโปรโมชั่นดีๆ ลด 20% ฟรีชาเขียวเติมไม่อั้น ร้านนี้แทน

ร้านใหม่ตกแต่งสวยน่านั่ง นีเคยกินที่สาขาเดอะเซอร์เคิล 2 ครั้ง ก็อร่อยดี ตอนเข้ามาในร้านยังไม่ 5 โมงเย็น มีลูกค้าอยู่แค่ 4-5 โต๊ะ

นีมากินกัน 3 คน (ปกติตอนเย็นนีจะพยามไม่กินเยอะ) อาหารที่สั่ง

- sushi sandwich เค็มมาก

- ชุดสเต๊กปลาหิมะ ปลาสดดีชิ้นใหญ่ แต่เค็มไปหน่อย 

- ชุดหมูดำชุบเกล็ดขนมปังทอด ทอดมาสีเข้มไปหน่อยไม่ค่อยเหลือง รสชาดมาตรฐานปกติ

- ชาเขียวทั้งร้อนและเย็น พนักงานค่อยเติมให้ตลอดเวลา ไม่ต้องเรียก 

ร้านใหม่สะอาดสวยงาม พนักงานบริการดี อาหารสด แต่ที่สำคัญควรลดความเค็มลง ขนาดนีกินชาเขียวไป 3 แก้ว กลับบ้านไปยังหิวน้ำอยู่เลยค่ะ

หัก 1 ดาวเพราะความเค็ม